Tilsitski mir
<s>Tilsitski mir (čita se je Tilzitski mir) je mirovni sporazum koji je Prvo Francusko Carstvo sklopilo sa 
dojučerašnjim neprijateljima Ruskim Carstvom i Prusijom.</s>

<s>Sporazum je sklopljen 7. jula 1807. (25. juna po Julijanskom kalendaru) u Tilsitu (današnji 
Sovetsk sa Ruskim Carstvom, a 9. jula sa Kraljevinom Prusijom, nakon što je Napoleon porazio Ruse kod Friedlanda i Pruse kod Jene.</s>

<s>Karakteristike sporazuma</s>

<s>Prema uvjetima tog sporazuma, Prvo Francusko Carstvo i Carska Rusija postali su saveznici, i dogovorili podjelu 
Evrope između sebe.</s><s>Rezultat je bio drastično smanjenje Austrije i Prusije gotovo do
bespomoćnosti.</s><s>Ruski car Aleksandar I prihvatio je redukciju Prusije od dotadašnjih 230.820 na 119.223 km².</s><s>Na njenom dotadašnjem teritoriju (poljske provincije) je Napoleon formirao novo Varšavsko vojvodstvo, a na sjeveru Njemačke - Kraljevinu Vestfaliju, za svog saveznika saksonskog kralja.</s>

<s>Carska Rusija se obavezala povući iz Vlaške i Moldavije, koje je Rusija zauzela za Rusko-turskog rata (1806–1812), također je pristala predati Francuskoj
Jonske otoke i Kotor koje su zauzeli ruski generali Fjodor Ušakov i Dmitrij Senjavin.</s><s>Kao kompenzaciju za to Napoleon je garantirao suverenitet Kneževine Oldenburg i nekoliko manjih kneževina kojima su vladali njemački 
rođaci ruskog cara.</s>

<s>Tilsitski mir bio je Napoleonov zenit, uspostava francuske hegemonije u zapadnoj i centralnoj Evropi.</s><s>Francuska vojska okupirala je Prusiju, koja se obavezala isplatiti odštetu od 120,000,000 franaka.</s>

<s>U tajnim odredbama sporazuma Napoleon je pristao pomoći Rusiji da - oslobodi većinu evropskih zemalja pod
Osmanlijama, ako Porta odbaci francusko posredovanje u sukobu s Rusijom.</s><s>Po uzoru na to i Aleksandar I obećao da će se pridružiti 
kontinentalnoj blokadi protiv 
Velike Britanije, ako Britanija odbaci rusko posredovanje u sukobu sa Francuskom.</s><s>Pored toga Naapoleon je Aleksandru dao odrješene ruke da otme Finsku Švedskoj ne bi li je tako prisilio da se 
pridruži njegovoj kontinentalnoj blokadi, na koju je Prusija bila natjerana - silom oružja, pa je zatvorila svoje luke za britanske 
brodove.</s>

<s>Tilsitski mir - odnosno kontinentalna blokada kao njen rezultat, doveo je Britaniju gotovo 
do bankrota, naročito kad je Napoleon narednih godina zatražio da se ona postroži, istovremeno je to rezultiralo i
raspadom mira na kontinentu.</s><s>Period francusko-ruske
suradnje trajao je do 31. decembra 1810., kad je Aleksandar ustanovio da kontinentalna blokada 
nanosi velike gubitke ruskoj trgovani, pa je otvorio ruske luke za navodno - neutralne brodove.</s>

<s>Nakon tog su usljedile pogranične čarke iz napoleonovog satelita Varšavskog vojvodstva pa je i to doprinjelo raspadu
francusko-ruskog saveza, na kraju je u junu 1812.</s><s>Napoleon napao Rusiju.</s>

<s>Izvori</s>

<s>Vanjske veze</s>

<s>Treaties of Tilsit na portalu Encyclopædia Britannica 
 Tilsiter Frieden na portalu Westfaelische geschichte</s>

<s>Mirovni sporazumi
Francuska vojna historija
Ruska vojna historija</s>

